stanford-oval/wikipedia huggingface dataset:
เทศบาลตำบลบางเสาธง
อาณาเขต

ด้านเหนือ
ตั้งแต่หลักเขตที่ 1 ซึ่งอยู่ริมถนนเทพรัตนฟากใต้ ตรงจุดที่อยู่ห่างจากศูนย์กลางถนนเข้าวัดมงคลนิมิตรไปทางทิศตะวันออกเฉียงเหนือตามถนนเทพรัตน ระยะ 100 เมตร
จากหลักเขตที่ 1 เป็นเส้นเลียบถนนเทพรัตนฟากใต้ ไปทางทิศตะวันออกเฉียงใต้ ถึงหลักเขตที่ 2 ซึ่งตั้งอยู่ริมถนนเทพรัตนฟากใต้ ตรงจุดที่อยู่ห่างจากจุดกึ่งกลางคลองกระเทียม ไปทางทิศตะวันตกตามแนวถนนเทพรัตน ระยะ 250 เมตร
ด้านตะวันออก
จากหลักเขตที่ 2 เป็นเส้นตรงไปทางทิศตะวันออกเฉียงใต้ ถึงหลักเขตที่ 3 ซึ่งตั้งอยู่ริมคลองสำโรงฝั่งใต้ ตรงจุดที่อยู่ห่างจากศูนย์กลางสะพานข้ามคลองสำโรงไปทางทิศตะวันออกตามแนวริมฝั่งคลองสำโรงฝั่งใต้ระยะ 100 เมตร
จากหลักเขตที่ 3 เป็นเส้นเลียบคลองสำโรงฝั่งใต้ ไปทางทิศใต้ ถึงหลักเขตที่ 4 ซึ่งตั้งอยู่ริมคลองสำโรงฝั่งตะวันตก ตรงจุดที่คลองสำโรงฝั่งตะวันตกบรรจบคลองหัวเกลือฝั่งตะวันตก
จากหลักเขตที่ 4 เป็นเส้นเลียบริมคลองหัวเกลือฝั่งตะวันตก ไปทางทิศตะวันตกเฉียงใต้ ถึงหลักเขตที่ 5 ซึ่งตั้งอยู่ริมลำรางสาธารณประโยชน์ (ไม่ปรากฏชื่อ) ฝั่งเหนือ ตรงจุดที่ลำรางสาธารณประโยชน์บรรจบคลองหัวเกลือฝั่งตะวันตก
ด้านใต้
จากหลักเขตที่ 5 เป็นเส้นเลียบลำรางสาธารณประโยชน์ฝั่งเหนือ ไปทางทิศตะวันตกเฉียงเหนือ ถึงหลักเขตที่ 6 ซึ่งตั้งอยู่ริมคลองสกัด 100 ฝั่งตะวันออก ตรงจุดที่คลองสกัด 100 ฝั่งตะวันออกบรรจบกับลำรางสาธารณประโยชน์ฝั่งเหนือ
จากหลักเขตที่ 6 เป็นเส้นเลียบริมคลองสกัด 100 ฝั่งตะวันออกและฝั่งเหนือ ไปทางตะวันออกเฉียงเหนือ ถึงหลักเขตที่ 7 ซึ่งตั้งอยู่ริมคลองลาดหวายฝั่งตะวันออก ตรงจุดที่บรรจบคลองสกัด 100 ฝั่งเหนือ
ด้านตะวันตก
จากหลักเขตที่ 7 เป็นเส้นเลียบริมคลองลาดหวายฝั่งตะวันออก ไปทางทิศเหนือ ถึงหลักเขตที่ 8 ซึ่งตั้งอยู่ริมคลองสกัด 75 ฝั่งใต้ ตรงจุดคลองสกัด 75 ฝั่งใต้บรรจบกับคลองลาดหวายฝั่งตะวันออก
จากหลักเขตที่ 8 เป็นเส้นเลียบริมคลองสกัด 75 ฝั่งใต้ ไปทางทิศตะวันออกเฉียงใต้ ไปทางทิศตะวันออกเฉียงใต้ ถึงหลักเขตที่ 9 ซึ่งตั้งอยู่ริมคลองเจริญราษฎร์ฝั่งตะวันออก ตรงจุดที่คลองเจริญราษฎร์ฝั่งตะวันออกบรรจบคลองสกัด 75 ตามแนวเส้นตรงฝั่งใต้ 
จากหลักเขตที่ 9 เป็นเส้นเลียบริมคลองเจริญราษฎร์ฝั่งตะวันออก ไปทางทิศตะวันออกเฉียงเหนือ ถึงหลักเขตที่ 10 ซึ่งตั้งอยู่ตรงคอสะพานข้ามคลองเจริญราษฎร์ฝั่งตะวันออก ริมถนนเทพารักษ์ฟากใต้
จากหลักเขตที่ 10 เป็นเส้นเลียบริมถนนเทพารักษ์ฟากใต้ ไปทางทิศตะวันตก ถึงหลักเขตที่ 11 ซึ่งตั้งอยู่ริมถนนเทพารักษ์ฟากใต้ ตรงจุดที่อยู่ห่างจากถนนเข้าวัดมงคลนิมิตรไปทางทิศตะวันตกตามถนนเทพารักษ์ระยะ 100 เมตร และจากหลักเขตที่ 11 เป็นเส้นตรงไปทางทิศตะวันตกเฉียงเหนือ ผ่านคลองสำโรง จนบรรจบหลักเขตที่ 1
ชุมชน

เทศบาลตำบลบางเสาธงมีชุมชนทั้งหมด 17 แห่ง มีรายชื่อดังนี้
ชุมชน 201
ชุมชน 202
ชุมชน 203
ชุมชน 204
ชุมชน 40 ตารางวา ริมคลอง
ชุมชน 40 ตารางวา ถนนสายบี
ชุมชน 50 ตารางวา ริมคลอง
ชุมชน 50 ตารางวา ถนนสายบี
ชุมชนโครงการ 2
ชุมชนโครงการ 3/1
ชุมชนโครงการ 3/2
ชุมชนโครงการ 3/3
ชุมชนคลองสำโรง
ชุมชนวัดมงคลนิมิตร
ชุมชนโครงการเพส 4/1
ชุมชนโครงการเพส 4/2
ชุมชนโครงการเพส 4/3
แหล่งข้อมูลอื่น

เว็บไซต์เทศบาลตำบลบางเสาธง
เว็บไซต์สำนักงานเกษตรอำเภอบางเสาธง เก็บถาวร 2021-01-21 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดสมุทรปราการ |
| --- | --- | --- |
| เทศบาลนคร |  สมุทรปราการ  |  |
| เทศบาลเมือง |  บางแก้ว  ปากน้ำสมุทรปราการ  ปู่เจ้าสมิงพราย  พระประแดง  แพรกษา  แพรกษาใหม่  ลัดหลวง  |  |
| เทศบาลตำบล |  คลองด่าน  คลองสวน  ด่านสำโรง  เทพารักษ์  บางบ่อ  บางปู  บางพลี  บางพลีน้อย  บางเมือง  บางเสาธง  พระสมุทรเจดีย์  แพรกษา  สำโรงเหนือ  แหลมฟ้าผ่า  |  |
| องค์การบริหารส่วนตำบล |  คลองด่าน  คลองนิยมยาตรา  ทรงคนอง  นาเกลือ  ในคลองบางปลากด  บางกระสอบ  บางกอบัว  บางกะเจ้า  บางโฉลง  บางด้วน  บางน้ำผึ้ง  บางบ่อ  บางปลา  บางโปรง  บางพลีใหญ่  บางเพรียง  บางยอ  บางเสาธง  บ้านคลองสวน  บ้านระกาศ  เปร็ง  ราชาเทวะ  ศีรษะจรเข้น้อย  ศีรษะจรเข้ใหญ่  หนองปรือ  แหลมฟ้าผ่า  |  |
เทศบาลเมืองแพรกษาใหม่

สำหรับความหมายอื่น ดูที่ แพรกษา
| เทศบาลเมืองแพรกษาใหม่ |
| --- | --- |
เทศบาลเมือง

ทม.แพรกษาใหม่ที่ตั้งสำนักงานเทศบาลเมืองแพรกษาใหม่
พิกัด: 13°35′04.2″N 100°40′00.1″E﻿ / ﻿13.584500°N 100.666694°E﻿ / 13.584500; 100.666694
ประเทศ:  ไทย
จังหวัด: สมุทรปราการ
อำเภอ: เมืองสมุทรปราการ
จัดตั้ง:  • 13 กุมภาพันธ์ 2547 (อบต.แพรกษาใหม่)  • 21 พฤศจิกายน 2562 (ทม.แพรกษาใหม่)
การปกครอง
 • นายกเทศมนตรี: อำนวย บุญริ้ว
พื้นที่
 • ทั้งหมด: 20.32 ตร.กม. (7.85 ตร.ไมล์)
ประชากร (2563)
 • ทั้งหมด: 49,129 คน
 • ความหนาแน่น: 2,417.77 คน/ตร.กม. (6,262.0 คน/ตร.ไมล์)
รหัส อปท.: 04110109
ที่อยู่ สำนักงาน: เลขที่ 555/5 หมู่ที่ 5 ซอยขจรวิทย์ ถนนนาคดี-มังกร ตำบลแพรกษาใหม่ อำเภอเมืองสมุทรปราการ จังหวัดสมุทรปราการ 10280
เว็บไซต์: preakasamai.go.th
 ส่วนหนึ่งของสารานุกรมประเทศไทย
เทศบาลเมืองแพรกษาใหม่ [แพฺรก-กะ-สา-ไหฺม่] เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 1–4, 6–7 และบางส่วนของหมู่ที่ 5 ของตำบลแพรกษาใหม่ในอำเภอเมืองสมุทรปราการ จังหวัดสมุทรปราการ เดิมมีฐานะเป็น "องค์การบริหารส่วนตำบลแพรกษาใหม่" จากนั้นได้รับการจัดตั้งเป็นเทศบาลเมืองใน พ.ศ. 2562 ปัจจุบันในเขตเทศบาลเมืองแพรกษาใหม่มีประชากร 49,129 คน
สภาพภูมิประเทศเป็นที่ราบลุ่มปากแม่น้ำเจ้าพระยา ซึ่งมีดินอุดมสมบูรณ์เหมาะแก่การเพาะปลูก และมีคลองทับนางไหลผ่าน สถานที่สำคัญในเขตเทศบาล ได้แก่ ศาลเจ้าพ่อโคกพร้าว ซึ่งเป็นสิ่งศักดิ์สิทธิ์ประจำตำบลแพรกษาใหม่
อาณาเขต

เทศบาลเมืองแพรกษาใหม่มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
ทิศเหนือ ติดต่อกับเขตเทศบาลตำบลเทพารักษ์ (อำเภอเมืองสมุทรปราการ) มีคลองสันดร แนวแบ่งเขตการปกครองระหว่าง เทศบาลตำบลเทพารักษ์กับเทศบาลเมืองแพรกษาใหม่ เป็นเส้นแบ่งเขต
ทิศตะวันออก ติตต่อกับเขตองค์การบริหารส่วนตำบลบางพลีใหญ่และเขตองค์การบริหารส่วนตำบลบางปลา (อำเภอบางพลี) มีคลองทับนาง คลองเล้าหมู แนวแบ่งเขตการปกครองระหว่าง องค์การบริหารส่วนตำบลบางพลีใหญ่ (อำเภอบางพลี) กับเทศบาลเมืองแพรกษาใหม่ และคลองบางเหี้ยน้อยเป็นเส้นแบ่งเขต
ทิศใต้ ติดต่อกับเขตเทศบาลตำบลบางปู (อำเภอเมืองสมุทรปราการ) มีแนวแบ่งเขตการปกครองระหว่างเทศบาลเมืองแพรกษาใหม่กับเทศบาลตำบลบางปู และคลองสามเป็นเส้นแบ่งเขต
ทิศตะวันตก ติดต่อกับเขตเทศบาลตำบลแพรกษา เขตเทศบาลเมืองแพรกษา และเขตเทศบาลเมืองปากน้ำสมุทรปราการ (อำเภอเมืองสมุทรปราการ) มีคลองหม้อแตก คลองบ่อทอง คลองแพรกษา และคลองใหม่เป็นเส้นแบ่งเขต
สถานที่สำคัญ

ศาลเจ้าพ่อโคกพร้าว
การคมนาคม

ถนนสายหลักในเขตเทศบาล ได้แก่
ถนนแพรกษา
ถนนตำหรุ-บางพลี
ถนนสายรองในเขตเทศบาล ได้แก่
ซอยแพรกษา 11 (มังกร-นาคดี) และถนนนาคดี-มังกร (ทางหลวงท้องถิ่น สป.ถ 43-001)
ซอยขจรวิทย์
ซอยบางปูนคร
แหล่งข้อมูลอื่น

เว็บไซต์เทศบาลเมืองแพรกษาใหม่
| ด ค กองค์กรปกครองส่วนท้องถิ่นระดับล่างในจังหวัดสมุทรปราการ |
| --- | --- | --- |
| เทศบาลนคร |  สมุทรปราการ  |  |
| เทศบาลเมือง |  บางแก้ว  ปากน้ำสมุทรปราการ  ปู่เจ้าสมิงพราย  พระประแดง  แพรกษา  แพรกษาใหม่  ลัดหลวง  |  |
| เทศบาลตำบล |  คลองด่าน  คลองสวน  ด่านสำโรง  เทพารักษ์  บางบ่อ  บางปู  บางพลี  บางพลีน้อย  บางเมือง  บางเสาธง  พระสมุทรเจดีย์  แพรกษา  สำโรงเหนือ  แหลมฟ้าผ่า  |  |
| องค์การบริหารส่วนตำบล |  คลองด่าน  คลองนิยมยาตรา  ทรงคนอง  นาเกลือ  ในคลองบางปลากด  บางกระสอบ  บางกอบัว  บางกะเจ้า  บางโฉลง  บางด้วน  บางน้ำผึ้ง  บางบ่อ  บางปลา  บางโปรง  บางพลีใหญ่  บางเพรียง  บางยอ  บางเสาธง  บ้านคลองสวน  บ้านระกาศ  เปร็ง  ราชาเทวะ  ศีรษะจรเข้น้อย  ศีรษะจรเข้ใหญ่  หนองปรือ  แหลมฟ้าผ่า  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางพลับ  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พันท้ายนรสิงห์  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
พหุคูณ

ในวิชาคณิตศาสตร์ พหุคูณ (อังกฤษ: multiple) ใช้เรียกผลคูณของปริมาณใด ๆ กับจำนวนเต็มจำนวนหนึ่ง เทียบได้กับคำว่า "เท่า" เช่น สองเท่า สามเท่า
นิยามที่ชัดเจนของพหุคูณอาจตั้งได้ดังนี้ เราจะกล่าวว่า b เป็นพหุคูณของ a ถ้า b = na สำหรับบางจำนวนเต็ม n จำนวนหนึ่ง และจะเรียก n ในสมการข้างต้นว่า ตัวคูณ (multiplier) ในกรณีที่ a ไม่เท่ากับศูนย์ นิยามข้างต้นเทียบเท่ากับการกล่าวว่า b/a เป็นจำนวนเต็มจำนวนหนึ่ง
ในสถานการณ์เมื่อ a และ b เป็นจำนวนเต็มทั้งคู่ และ b เป็นพหุคูณของ a เราสามารถเรียก a ว่าเป็นตัวหาร (divisor) ของ b ในกรณีดังกล่าวเราจะใช้คำว่า a หาร b ลงตัว แต่ในกรณีโดยทั่วไปที่ a และ b ไม่จำเป็นต้องเป็นจำนวนเต็ม นักคณิตศาสตร์มักเลือกใช้คำว่า "จำนวนเต็มเท่า" (integer multiple) เช่น "b เป็นจำนวนเต็มเท่าของ a" แทนคำว่าพหุคูณโดด ๆ เพื่อให้เข้าใจตรงกัน เพราะคำว่า "พหุคูณ" ใช้สำหรับผลคูณของวัตถุทางคณิตศาสตร์ที่มีสมบัติใกล้เคียงกับระบบจำนวนเต็มอีกหลายชนิด เช่น พหุนาม p เป็นพหุคูณของพหุนาม q หากมีพหุนาม r ที่ทำให้ p = qr
ตัวอย่าง

จำนวน 14, 49, −21 และ 0 ต่างก็เป็นพหุคูณของ 7 ในขณะที่ 3 และ −6 ไม่เป็นพหุคูณของ 7 เหตุผลเพราะว่ามีจำนวนเต็มที่สามารถคูณกับ 7 แล้วได้ผลลัพธ์เป็น 14, 49, 0 หรือ −21 ในทางกลับกันไม่มีจำนวนเต็มใดเลยที่คูณกับ 7 แล้วได้  3 หรือได้ −6
สมการด้านล่างระบุค่าจำนวนจริงที่คูณกับ 7 แล้วได้จำนวนข้างต้นแต่ละตัว สังเกตว่าในกรณีของ 14, 49, 0 หรือ −21 จำนวนจริงนั้นเป็นจำนวนเต็ม ส่วนในกรณีของ 3 หรือ -6 จำนวนจริงที่คูณกับ 7 แล้วได้ 3 หรือ -6 ไม่เป็นจำนวนเต็ม
สมบัติของพหุคูณ

0 เป็นพหุคูณของทุกจำนวน (เพราะ  0=0\cdot b).
ผลคูณของจำนวนเต็ม  n และจำนวนเต็มอีกตัวเป็นพหุคูณของ  n ในกรณีเฉพาะจะเห็นได้ว่า  n เป็นพหุคูณของ  n เพราะมันมีค่าเท่ากับ  n\times 1
ถ้า  a และ  b เป็นพหุคูณของ  x แล้วทั้ง  a+b และ  a-b ต่างก็เป็นพหุคูณของ  x ด้วย
พหุคูณย่อย

คำว่า "a เป็น พหุคูณย่อย (submultiple) ของ b" มีความหมายว่า "b เป็นพหุคูณจำนวนเต็มของ a" ศัพท์นี้ยังใช้ในหน่วยวัด (เช่น โดย สำนักงานชั่ง ตวง วัดระหว่างประเทศ และสถาบันมาตรฐานและเทคโนโลยีแห่งชาติ) ซึ่งพหุคูณย่อยของหน่วยเล็กเป็นหน่วย ซึ่งได้ชื่อตามการเติมคำหน้าหน่วยหลักที่นิยามว่าเป็นผลหารของหน่วยหลักกับจำนวนเต็มหนึ่ง ส่วนมากเป็นกำลัง 103 ตัวอย่างเช่น มิลลิเมตรเป็นพหุคูณย่อย 1000 เท่าของหนึ่งเมตร
ธีรเดช วงศ์พัวพันธ์

| ธีรเดช วงศ์พัวพันธ์ |
| --- | --- |

เกิด: 3 ธันวาคม พ.ศ. 2520 (47 ปี) กรุงเทพมหานคร ประเทศไทย
อาชีพ:  นักแสดง  นายแบบ  ผู้กำกับละคร  ผู้จัดละคร  นักธุรกิจ 
ปีปฏิบัติงาน: พ.ศ. 2528–ปัจจุบัน
ตัวแทน: ช่อง 3 (2543–ปัจจุบัน)
ส่วนสูง: 180 cm (5 ft 11 in)
คู่สมรส: บุษกร วงศ์พัวพันธ์ (สมรส 2550)
บุตร: 2 คน
อาชีพแสดง
รางวัล
โทรทัศน์ทองคำ: นักแสดงนำชายดีเด่น  พ.ศ. 2545 – ไอ้ม้าเหล็ก  พ.ศ. 2548 – สองเรานิรันดร  พ.ศ. 2551 – สวรรค์เบี่ยง  พ.ศ. 2552 – สูตรเสน่หา
นาฏราช: นักแสดงนำชายยอดเยี่ยม  พ.ศ. 2552 – สูตรเสน่หา
คมชัดลึก: นักแสดงนำชายยอดเยี่ยม สาขาละครโทรทัศน์   พ.ศ. 2549 – อุ้มรัก  พ.ศ. 2551 – สวรรค์เบี่ยง
 
ธีรเดช วงศ์พัวพันธ์ (เกิด 3 ธันวาคม พ.ศ. 2520) ชื่อเล่น เคน เป็นนักแสดง นายแบบ ผู้กำกับ ผู้จัดละครชาวไทย สังกัดสถานีวิทยุโทรทัศน์ไทยทีวีสีช่อง 3 ผู้ชนะเลิศรางวัลโทรทัศน์ทองคำในสาขานักแสดงนำชายดีเด่นถึง 4 ครั้งซึ่งเป็นสถิติมากที่สุดในปัจจุบัน จากละครโทรทัศน์เรื่อง ไอ้ม้าเหล็ก (2545), สองเรานิรันดร (2548), สวรรค์เบี่ยง (2551) และ สูตรเสน่หา (2551)
ธีรเดชเริ่มมีชื่อเสียงและได้รับความนิยมจากละครเรื่อง สองเรานิรันดร  นอกจากนี้ เขาได้รับการโหวตให้เป็นดาราชายยอดนิยมอันดับ 1 ถึง 6 ปีติดต่อกันตั้งแต่ปี พ.ศ. 2549 ถึง 2554 จากผลสำรวจของสวนดุสิตโพล จนกระทั่งในปี พ.ศ. 2555 สวนดุสิตโพลจึงยกให้ธีรเดชเป็นที่สุดของดาราชายยอดนิยมของมหาชน
ประวัติ

ธีรเดชเกิดที่โรงพยาบาลพญาไท โดยเป็นลูกชายของ วีรประวัติ วงศ์พัวพันธ์ ซึ่งเป็นผู้กำกับ กับ กาญจนา วงศ์พัวพันธ์ ซึ่งเป็นผู้เขียนบทโทรทัศน์ มีนามปากกา เช่น วรพันธ์ รวี, ลีลาวดี และ แดง รวี เป็นต้น  มีพี่สาว 1 คน คือ ธีรดา วงศ์พัวพันธ์ มีอาชีพเป็นนักแสดง
เขาเข้าสู่วงการบันเทิง เมื่อเขาอายุได้ 7 ปี ตามคำชักชวนของ วีรประวัติ วงศ์พัวพันธ์ บิดาของเขา ซึ่งเป็นผู้กำกับภาพยนตร์ โดยมีผลงานละครเรื่องแรกคือ หกพี่น้อง ที่กำกับโดยวีรประวัติเอง และออกอากาศในปี พ.ศ. 2528 ส่วนละครเรื่องที่ 2 ในวัยเด็กคือ ต้นส้มแสนรัก ทางช่อง 3 แสดงร่วมกับ ลลิตา ปัญโญภาส แต่หลังจากนั้นเขาก็กลับไปใช้ชีวิตปกติแบบเด็กทั่วไป ศึกษาที่โรงเรียนเซนต์ดอมินิก รุ่นที่ 26 จนถึงชั้น ม. 5 จากนั้นได้เข้าศึกษาต่อที่มหาวิทยาลัยอัสสัมชัญได้สักระยะ ก่อนเดินทางไปศึกษา สถาบันการถ่ายภาพแห่งบรูกส์ (Brooks Institute of Photography) ในแคลิฟอร์เนีย สหรัฐอเมริกา แต่เรียนได้ 2 ปีก็กลับบ้าน เนื่องจากตรงกับช่วงวิกฤตต้มยำกุ้งหลังจากกลับเมืองไทยมีคนทาบทามให้ทำงานวงการบันเทิง โดยเริ่มต้นที่มิวสิกวิดีโอเพลง "เพียงเธอ" ของวงแบล็คเฮด ตามมาด้วยผลงานการเดินแบบ ถ่ายแบบ และถ่ายโฆษณา
ชีวิตการทำงาน > ชีวิตการทำงานยุคแรก (พ.ศ. 2542-2543)

ในปี พ.ศ. 2541 ธีรเดชเริ่มทำงานละคร โดยรับบทรองในละครเรื่อง ซุปเปอร์ลูกทุ่ง ผลิตโดย บริษัท มีเดีย ออฟ มีเดียส์ ช่อง 9  ถัดจากนั้นจึงได้รับบทพระเอกเป็นครั้งแรกในปี พ.ศ. 2542 ในละครเรื่อง ราชินีลูกทุ่ง พุ่มพวง ดวงจันทร์  ในบท ไกรสร แสงอนันต์ ซึ่งผลิตโดย บริษัท เจ เอส แอล โกลบอล มีเดีย จำกัด ทางช่อง 7 ในปี 2542 จากนั้นได้แสดงนำในภาพยนตร์วัยรุ่นโดยผู้กำกับ พจน์ อานนท์ เรื่อง โกซิกซ์ : โกหก กะล่อน ปลิ้นปล้อน ตอแหล ซึ่งออกฉายในปี พ.ศ. 2543
หลังจากนั้น ธีรเดชได้ย้ายเข้ามาเริ่มเป็นนักแสดงเลือดใหม่ในสังกัดช่อง 3  ในฐานะลูกหม้อค่ายยูม่า โดยแสดงในละครบู๊สุดแนวขวัญใจวัยโจ๋ในขณะนั้นเรื่อง ฝนตกขี้หมูไหล...คนอะไรมาพบกัน โดยรับบทนักโทษแหกคุก เผือก บางซื่อ ซึ่งเขาให้สัมภาษณ์ว่าเป็นละครเรื่องที่ทำให้เริ่มสนุกกับการแสดง และนี่ถือเป็นจุดเริ่มต้นที่มาทำงานกับช่อง 3 จากนั้นธีรเดช ได้รับบทเด่นในละครยูม่าอีก 2 เรื่อง ได้แก่ คนของแผ่นดิน (2543)  และละครบู๊เรื่อง เสือ 11 ตัว (2544)
ชีวิตการทำงาน > ช่วงสั่งสมประสบการณ์ (พ.ศ. 2544-2547)

ธีรเดช มีโอกาสแสดงภาพยนตร์เรื่องที่ 2 กำกับโดยผู้กำกับระดับตำนานอย่าง เชิด ทรงศรี โดยธีรเดชรับบทเป็น นพพร ในเรื่อง ข้างหลังภาพ ของค่ายสหมงคลฟิล์ม คู่กับ คาร่า พลสิทธิ์ ออกฉายครั้งแรกเมื่อวันที่ 30 มีนาคม พ.ศ. 2544
ปลายปี พ.ศ. 2544  บริษัท บรอดคาสต์ ไทยเทเลวิชั่น ได้เห็นแววและเริ่มมอบบทพระเอกดราม่าให้ ธีรเดช เป็นครั้งแรกโดยรับบท วีกิจ ในเรื่อง แรงเงา ซึ่งเป็นรีเมคละครและภาพยนตร์ดังเรื่อง แรงหึง โดยได้มาจับคู่กับนางเอกเจ้าบทบาท แอน ทองประสม เกิดเสียงวิพากษ์วิจารณ์ช่วงวางตัว แต่เมื่อออกอากาศแล้วได้รับผลตอบรับดีเยี่ยม โดยแรงเงาเวอร์ชันนี้ ช่อง 3 ได้นำมาออกอากาศใหม่อีกถึง 2 รอบ คือในปีพ.ศ. 2546 และ 2547 ถือเป็นละครช่อง 3 ไม่กี่เรื่องที่มีการออกอากาศถึง 3 รอบ
จากนั้นบรอดคาสท์ยังคงส่งบทดราม่าน้ำตาคลอให้เขาอีกครั้งในปี พ.ศ. 2545 กับละครเรื่อง แผลเก่า โดยรับบท ขวัญ ความสามารถทางการแสดงของ ธีรเดช เด่นชัดขึ้นเรื่อย ๆ จนกระทั่งในปีเดียวกันนี้ เขาได้รับบทท้าทายในในละคร ไอ้ม้าเหล็ก ค่ายยูม่า  ซึ่งธีรเดชต้องรับบทเป็นโจรโฉดใจชั่วที่ฆ่าคนมานับไม่ถ้วนแต่เกิดอุบัติเหตุจนความจำเสื่อมกลายเป็นเหมือนเด็กเกิดใหม่ มีชีวิตใหม่ที่แสนสุขจนกระทั่งวันที่ต้องร้าวรานเมื่อจำอดีตของตัวเองได้  บทนี้เองทำให้ ธีรเดช วงศ์พัวพันธ์ ได้รับรางวัลโทรทัศน์ทองคำ เป็นครั้งแรก ในปี พ.ศ. 2545
ชีวิตการทำงาน > พัฒนาการสู่บทพระเอกดราม่า (พ.ศ. 2548-2549)

ปี พ.ศ. 2546 ธีรเดช กลับมาร่วมงานกับ บรอดคาสต์ อีกครั้งในเรื่อง พระจันทร์แสนกล แนวโรแมนติกคอเมดี้ คู่กับนางเอกสาว เจนี่ เทียนโพธิ์สุวรรณ์ เป็นครั้งแรก  ถัดจากนั้นได้แสดงละครบู๊ค่ายยูม่าอีกครั้งในเรื่อง รักสุดฟ้าล่าสุดโลก คู่กับ หยาดทิพย์ ราชปาล เป็นเรื่องที่ 2
ธีรเดชกลับสู่บทพระเอกดราม่าอีกครั้งโดยร่วมงานเป็นครั้งแรกกับ บริษัท ละครไท ในปี 2548 กับละครพีเรียด รักโรแมนติกเรื่อง หนึ่งในทรวง โดยรับบทคู่กับนางเอกคู่ขวัญ เจนี่ เทียนโพธิ์สุวรรณ์  เนื่องจากคิวฉายถูกเลื่อนมาและมีเสียงเปรียบเทียบกับละครเวอร์ชันเก่าจึงเป็นละครนอกสายตา   แต่แล้วเมื่อออกอากาศกลับกลายเป็นละครมาแรงแซงโค้งทำเรตติ้งขึ้นอันดับ 1 ของครึ่งปีแรกให้ช่อง 3 ในปีนั้น ปลายปี พ.ศ. 2548 ความเป็นพระเอกละครดราม่าขวัญใจสาว ๆ ชัดเจนขึ้นเมื่อละครเรื่อง สองเรานิรันดร ที่เขาแสดงคู่กับ พิยดา อัครเศรณี โดยบริษัท โพลีพลัส ออกอากาศ ซึ่งทำให้เขาคว้ารางวัลดารานำชายจากหลายสถาบัน รวมถึงทำได้ธีรเดชได้รับ รางวัลโทรทัศน์ทองคำ เป็นครั้งที่ 2 ด้วย คู่พระ-นาง ธีรเดช-พิยดา ยังได้รับการโหวตให้เป็นดาราคู่ขวัญอีกด้วย ธีรเดช กลับไปสู่ค่ายปั้น ยูม่า ในละครบู๊ตลกเรื่อง สายสืบสายสะดือ ซึ่งเรื่องนี้เกิดอุบัติเหตุระหว่างถ่ายทำฉากบู๊ขับเจ็ตสกีทำให้ศีรษะชนเข้ากับสะพาน  ทำให้ต้องพักรักษาตัวในโรงพยาบาล ละครออกฉายต้นปีพ.ศ. 2549
ปลายปี พ.ศ. 2549 ธีรเดช ขึ้นแท่นพระเอกยอดนิยมอันดับ 1 สวนดุสิตโพลเป็นปีแรก เมื่อรับบท ราเชนทร์ ในละครคอมเมดีดราม่า เรื่อง อุ้มรัก จากค่ายละครไท โดยการรับบทคู่กับ แอน ทองประสม การกลับมาพบกันอีกครั้งในรอบนี้ทำให้เกิดกระแสคู่ขวัญ "เคน-แอน" เป็นที่กว้างขวางกลายเป็นขวัญใจของแฟนละคร  โด่งดังจนกระทั่งซุปเปอร์สตาร์ เบิร์ด ธงไชย แมคอินไตย์ เชื้อเชิญไปรับบทคู่รักในมิวสิควิดีโอ "เถียงกันทำไม"  ธีรเดชและแอนได้เดินสายรับรางวัลจากละครเรื่องนี้ด้วย
ชีวิตส่วนตัว

ปัจจุบัน ธีรเดชได้สมรสกับ บุษกร วงศ์พัวพันธ์ โดยได้เข้ารับพระราชทานน้ำสังข์จาก สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 25 ตุลาคม พ.ศ. 2550 ณ พระตำหนักจิตรลดารโหฐาน พระราชวังดุสิต แขวงสวนจิตรลดา เขตดุสิต กรุงเทพมหานคร พร้อมทั้งจดทะเบียนสมรส
ธีรเดช และ บุษกร มีบุตรแล้ว 2 คน
บุตรคนแรกชื่อ คุนนธรรม วงศ์พัวพันธ์ (ชื่อเล่นว่า คุน) เกิดเมื่อ 16 สิงหาคม พ.ศ. 2551 (16 ปี 174 วัน)
บุตรคนที่สองชื่อ ธิปไตย วงศ์พัวพันธ์  (ชื่อเล่นว่า จุน) เกิดเมื่อ  4 กรกฎาคม พ.ศ. 2553 (14 ปี 217 วัน)
ธีรเดชมีงานอดิเรก ถ่ายภาพนิ่งและภาพยนตร์ ชอบเดินทาง ชอบสะสมของเก่าอย่างนาฬิกาหรือเฟอร์นิเจอร์เก่า ชอบกีฬาบาสเกตบอล และมีบุคคลชื่นชอบคือ Ernst Haas แอนส์ ฮาส ช่างภาพชาวเยอรมันซึ่งล่วงลับไปแล้ว บันทึกภาพไว้โดนใจยิ่ง  ผู้กำกับภาพยนตร์ชื่นชม หว่อง กา ไว หนังเรื่องโปรด Chungking Express หนังสือเล่มโปรด Cinematography Screencraft รวมผลงานของผู้กำกับภาพชื่อดังหลายคน ให้แนวคิด แรงบันดาลใจ และแนวทางในการถ่ายภาพแบบในหนังสือ
กิจกรรมอื่น ๆ

ธีรเดชได้รับการแต่งตั้งให้เป็นทูตพิเศษเพื่อเยาวชนขององค์การยูนิเซฟ ประจำประเทศไทย (ปี 2551-ปัจจุบัน) และเป็นผู้นำเสนอโครงการ "ไวท์ ริบบิน เยียร์" การรณรงค์ด้วยการไม่ยอมรับ ไม่นิ่งเฉย ไม่กระทำความรุนแรงต่อเด็ก สตรี และครอบครัว ของ กระทรวงการพัฒนาสังคมและความมั่นคงของมนุษย์ (ปี 2553)
ภาพลักษณ์

ธีรเดชเป็นดาราชายที่ได้รับความนิยมสูงเป็นช่วงเวลายาวนาน  โดยติดอันดับโพลสำรวจความนิยมในอันดับต้นหลายปีติดต่อกัน  และความเคลื่อนไหวไม่ว่าเรื่องใดสามารถเรียกความสนใจจากคนไทยได้  ในปีพ.ศ. 2553 พิพิธภัณฑ์หุ่นขี้ผึ้งมาดามทุสโซ กรุงเทพฯ เปิดตัวหุ่นขี้ผึ้ง ธีรเดช วงศ์พัวพันธ์ กับคู่ขวัญ แอน ทองประสม พร้อมกับการเปิดพิพิธภัณฑ์ เดือนส.ค.มีข่าวเรียกเสียงฮาว่ามีผู้เสนอชื่อ ธีรเดช วงศ์พัวพันธ์ ในที่ประชุมคณะกรรมการสรรหาอธิการบดี มหาวิทยาลัยธรรมศาสตร์ สะท้อนให้เห็นถึงความเป็นบุคคลผู้มีชื่อเสียงที่ทรงอิทธิพลในประเทศไทยในขณะนั้น
ผลการสำรวจความนิยมในผลสำรวจต่าง ๆ
สวนดุสิตโพล ผลสำรวจ "ที่สุดแห่งปี"
ดาราชายยอดนิยมอันดับที่ 3 (ปี 2548) ร้อยละ 23.80
ดาราชายยอดนิยมอันดับที่ 1 (ปี 2549) ร้อยละ 38.57
ดาราชายยอดนิยมอันดับที่ 1 (ปี 2550) ร้อยละ 53.50
ดาราชายยอดนิยมอันดับที่ 1 (ปี 2551) ร้อยละ 69.20
ดาราชายยอดนิยมอันดับที่ 1 (ปี 2552) ร้อยละ 73.16
ดาราชายยอดนิยมอันดับที่ 1 (ปี 2553) ร้อยละ 76.98
ดาราชายยอดนิยมอันดับที่ 1 (ปี 2554) ร้อยละ 40.28
ที่สุดของดารายอดนิยมของมหาชน (ปี 2555) ร่วมกับ ธงไชย แมคอินไตย์ และ พัชราภา ไชยเชื้อ
เอแบคโพล ผลสำรวจ "ที่สุดของบันเทิงและกีฬาแห่งปี"
ดาราชายไทยยอดนิยมอันดับ 3 (ปี 2548) ร้อยละ 15.4
ดาราชายไทยยอดนิยมอันดับ 2 (ปี 2549) ร้อยละ 12.1
ดาราชายไทยยอดนิยมอันดับ 1 (ปี 2552) ร้อยละ 38.1
ดาราชายไทยยอดนิยมอันดับ 2 (ปี 2553) ร้อยละ 19.4
ดาราชายไทยยอดนิยมอันดับ 2 (ปี 2554) ร้อยละ 19.4
เอแบคโพล ผลสำรวจ "ดาราสุดยอดเซ็กซี่แห่งปี"
ดาราชายสุดยอดเซ็กซี่อันดับ 1 (ปี 2554) ร้อยละ 58.5
อีสานโพล ผลสำรวจ "รางวัลแห่งปีของชาวอีสาน"
พระเอกแห่งปีอันดับ 2 (ปี 2555) ร้อยละ 13
พระเอกแห่งปีอันดับ 3 (ปี 2556) ร้อยละ 8.17
"TV3 Fanclub Award" เป็นรางวัลที่จัดทำขึ้น เพื่อสำรวจถึงความนิยมต่อนักแสดงและรายการต่าง ๆ ที่ออกอากาศทางไทยทีวีสีช่อง 3 โดยรับผลผ่านการลงคะแนนทางเว็บไซต์ www.thaitv3.com
ดารานำชายยอดนิยมอันดับ 1 (ปี 2550)
ดารานำชายยอดนิยมอันดับ 1 (ปี 2551) ร้อยละ 27.87
ดารานำชายยอดนิยมอันดับ 1 (ปี 2552) ร้อยละ 44.56
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2528 | หกพี่น้อง  | เด็กชาย | ช่อง 3 |
| 2528 | ต้นสัมแสนรัก | ด.ช.แสน | ช่อง 3 |
| 2541 | ซุปเปอร์ลูกทุ่ง | เทพ | ช่อง 9 |
| 2542 | ราชินีลูกทุ่ง พุ่มพวง ดวงจันทร์ | ไกรสร แสงอนันต์ | ช่อง 7 |
| 2543 | ฝนตกขี้หมูไหล คนอะไร? มาพบกัน  | เผือก บางซื่อ | ช่อง 3 |
| 2543 | คนของแผ่นดิน | ภาณุ | ช่อง 3 |
| 2544 |  เสือ 11 ตัว | ผู้กองพงษ์เพชร พัวพัน (เสือดาว) | ช่อง 3 |
| 2544 | แรงเงา  | วีกิจ อภิบาลบดินทร์ (กิจ) | ช่อง 3 |
| 2545 | แผลเก่า | ขวัญ | ช่อง 3 |
| 2545 | ไอ้ม้าเหล็ก  | ไอ้ม้าเหล็ก / ไอ้ฟ้า | ช่อง 3 |
| 2546 | ตราบฟ้า สิ้นดาว สาวแก่ | กระเทยก้ามปู (รับเชิญ) | ช่อง 3 |
| 2546 |  พระจันทร์แสนกล | ทิว พิทักษ์วงศ์ | ช่อง 3 |
| 2547 | รักสุดฟ้าล่าสุดโลก  | แจ๊ค | ช่อง 3 |
| 2548 | หนึ่งในทรวง | อนวัช พัชรพจนาถ (หนึ่ง) | ช่อง 3 |
| 2548 | สองเรานิรันดร | อิสระ เกรียงไกร | ช่อง 3 |
| 2549 |  สายสืบสายสะดือ  | ร.ต.อ.ชาติชาย เฟื่องฟู | ช่อง 3 |
| 2549 |  อุ้มรัก | ราเชนทร์ (เชน) | ช่อง 3 |
| 2550 |  รักเธอทุกวัน | วาทิน (ทิน) | ช่อง 3 |
| 2550 | รักนี้หัวใจเราจอง | ภูวนัย (ภู, ถั่วพู) | ช่อง 3 |
| 2550 | สืบลับรหัสรัก | ร.ต.อ. อานนท์ | ช่อง 3 |
| 2551 | สวรรค์เบี่ยง | คาวี วรวัฒน์ (วี) | ช่อง 3 |
| 2551 |  ใจร้าว  | กรวิก พิสุทธิ์ธาดา (วิก) | ช่อง 3 |
| 2552 | สูตรเสน่หา  | พสุ บริบรรณ (ครูกุ๊ก, ดิน) | ช่อง 3 |
| 2553 | วิวาห์ว้าวุ่น | ปวีร์ สัจจพงศ์พันธ์ (วี) | ช่อง 3 |
| 2553 |  365 วันแห่งรัก | ตุลา  เทียนธาดา (ตุลย์) | ช่อง 3 |
| 2554 | รหัสทรชน | สารวัตรสิงหา (สิงห์) | ช่อง 3 |
| 2554 | กลรักลวงใจ | รัญ สิงหบวรเดช (รัญ) | ช่อง 3 |
| 2555 | รักคุณเท่าฟ้า | ธีระ (ธี) | ช่อง 3 |
| 2556 | มัจจุราชสีน้ำผึ้ง | ปัทม์ ปัทมกุล (ปัทม์) | ช่อง 3 |
| 2556 | อันโกะ กลรักสตรอว์เบอร์รี่ | ดร.แสน เผื่อนนาดี | ช่อง 3 |
| 2558 |  กระทิง (เลือดมังกร) | ธาม ธราธร (เฮียกระทิง) / ชลธี ตั้งชีวัน (ฝาแฝด) | ช่อง 3 |
| 2558 |  นางร้ายที่รัก | เคน ธีรเดช (รับเชิญ) | ช่อง 3 |
| 2560 | ละครซีรีส์ชุด   The Cupids บริษัทรักอุตลุด | ภีม เตชะดำรงกุล | ช่อง 3 |
| 2560 | ระเริงไฟ | ชาคริต พิชชากร | ช่อง 3 |
| 2561 | มีเพียงรัก Secret Moon | ธนดล (ดล) | ช่อง 3 |
| 2564 | รักนิรันดร์จันทรา | ธชา สิริทรัพย์ภักดี (ทับ) | ช่อง 3 |
| 2564 | ดวงตาที่สาม | เทพพญานาค (รับเชิญตอนจบ) | ช่อง 3 |
| 2565 | ซุปตาร์2550 | ริว ธีรเดช | ช่อง 3 |
ผลงาน > ละครเวที

เคนลี่กะก๊วนขี้เล่น (2553)
ผลงาน > เบื้องหลัง

ผู้ช่วยผู้กำกับละครเรื่อง ผัวรสมะนาว ช่อง 5 (2541)
ผลงาน > ภาพยนตร์

โกซิกซ์ : โกหก กะล่อน ปลิ้นปล้อน ตอแหล รับบท พลับ (2543)
ข้างหลังภาพ รับบท นพพร (2544)
มหัศจรรย์พันธุ์รัก รับบท แมกซ์ (2547)
ภาพยนตร์สั้นเรื่อง The Office รับบท ธีรเดช (2550)
รถไฟฟ้า มาหานะเธอ รับบท ลุง (2552)
The Pool นรก 6 เมตร รับบท เดย์ (2561)
ฮาร์ทบีท เสี่ยงนัก...รักมั้ยลุง รับบท ฉัตรชัย/ชัย (2562)
Everybody Loves Me When I’m Dead (2568)
ผลงาน > เพลง

"ใจฉันเป็นของเธอ" ประกอบละครเรื่อง ใจร้าว
ผลงาน > มิวสิกวิดีโอ

2541 : เพลง "เพียงเธอ" (แบล็คเฮด – อัลบั้ม Relax)
2542 : เพลง "ไม่ใช่ ไม่ใช่" (นิโคล เทริโอ – อัลบั้ม บุษบาหน้าเป็น)
2548 : เพลง "เสียทองเท่าหัว" (ปาน ธนพร แวกประยูร – อัลบั้ม PARN SERIES ผู้หญิงต้องร้าย ผู้ชายต้องรู้ เพราะเราคู่กัน)
2548 : เพลง "ผู้หญิงหนึ่งคนจะอดทนได้นานแค่ไหน" (ปาน ธนพร แวกประยูร – อัลบั้ม PARN SERIES ผู้หญิงต้องร้าย ผู้ชายต้องรู้ เพราะเราคู่กัน)
2549 : เพลง "เถียงกันทำไม" (เบิร์ด ธงไชย แมคอินไตย์ – อัลบั้ม ธงไชยวิลเลจ)
ผลงาน > คอนเสิร์ต

LOVE IS IN THE AIR : CHANNEL3 CHARITY CONCERT (2560)
รางวัล

บทความหลัก: รายชื่อรางวัลที่ธีรเดช วงศ์พัวพันธ์ได้รับ